Diari Oficial de la Generalitat Valenciana


Sumari del DOGV 9460, del 31-10-2022 (2022/9881)

Extracte de la Resolució de 10 d'octubre de 2022, del Rectorat de la Universitat de València, per la qual es convoca la primera edició dels premis Càtedra ValenciaPort als millors treballs fi de grau i treballs fi de màster realitzats en els programes d'estudis oficials de la Universitat de València, així com del màster en Economia Portuària de l'Autoritat Portuària de València, en els àmbits del comerç internacional, els ports, el transport i la logística.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9881


Data del document
:   10-10-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 10 d'octubre de 2022, del Rectorat de la Universitat de València, per la qual es convoca la primera edició dels premis Càtedra ValenciaPort als millors treballs fi de grau i treballs fi de màster realitzats en els programes d'estudis oficials de la Universitat de València, així com del màster en Economia Portuària de l'Autoritat Portuària de València, en els àmbits del comerç internacional, els ports, el transport i la logística. [2022/9881]  
BDNS (identif.): 655528.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/655528  
  
Primer. Beneficiaris  
Hi poden participar estudiants o graduats i graduades en els programes d'estudis oficials de la Universitat de València o en el màster d'Economia Portuària de l'Autoritat Portuària de València que, durant el curs acadèmic 2021-2022, hagen presentat un TFG o un TFM sobre el comerç internacional, els ports, el transport i la logística.  
  
Segon. Objecte  
Constitueix l'objecte d'aquest concurs premiar els millors treballs acadèmics (treball fi de grau (TFG) o treball fi de màster (TFM)) relacionats en els àmbits del comerç internacional, els ports, el transport i la logística. Es valoren especialment aquells relacionats amb el trànsit marítim. Aquests treballs han d'haver estat realitzats per estudiants o graduats i graduades durant el curs acadèmic 2021-2022, en els programes d'estudis oficials de la Universitat de València o en el màster d'Economia Portuària de l'Autoritat Portuària de València. Aquest premi és compatible amb altres subvencions, ajudes, ingressos o recursos per a la mateixa finalitat. La finalitat d'aquest premi és fomentar, entre l'estudiantat universitari, l'estudi de qualsevol dels aspectes rellevants en els àmbits d'activitat abans definits.  
  
Tercer. Bases reguladores  
La convocatòria està publicada en l'URL https://go.uv.es/g0aSIoO  
  
Quarta. Quantia  
Els premis es financen a càrrec del capítol VII del pressupost de la Càtedra ValenciaPort del pressupost de la Universitat de València per a 2022, orgànica 70069811607, específica 86874459, per un import de 750 euros. Consta en el respectiu expedient la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria. S'estableixen dos premis, un de 500 euros (primer premi) i un altre de 250 euros (segon premi).  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el 30 de novembre de 2022.  
  
València, 10 d'octubre de 2022.- La vicerectora d'Innovació i Transferència (p. d. de la rectora, DOGV 30.05.2022): Rosa María Donat Beneito.